Ég hef áhyggjur fyrir úrslitakeppnina
Gunnar Andrésson, þjálfari Gróttu, var vissulega óhress eftir 26:25 tap á heimavelli gegn Fram í Olís-deild karla í handbolta í kvöld. Grótta hafnar í 8. sæti deildarinnar og mætir deildarmeisturum FH í átta liða úrslitum.
"Við vorum ekki að standa okkur nógu vel í vörninni í fyrri hálfleiknum. Við komumst fjórum mörkum yfir og gátum slitið okkur meira frá þeim, en þá komust þeir aftur inn í leikinn. Framarar sýndu ótrúlega mikla seiglu í þessum leik. Þeir spiluðu langar sóknir, voru skynsamir og gerðu okkur lífið leitt. Það var meiri skynsemi hjá þeim en okkur."
Þráinn Orri Jónsson, leikmaður Gróttu, fékk að líta rauða spjaldið í fyrri hálfleik.
"Við þurftum að endurskipuleggja okkar varnarleik eftir það, en við vorum að klikka rosalega mikið úr dauðafærum, þeir skiptu um markmann og það virkaði, hann var að verja ótrúlega mikilvæga bolta. Það vantaði ekki færin hjá okkur, heldur frekar að nýta þau."
Framarar þurftu að vinna leikinn til að tryggja sér sæti í 8-liða úrslitum, en Gróttumenn voru komnir þangað fyrir leikinn. Gunnar segir það ekki hafa skipt máli.
"Þú ert í handbolta til að vinna, það á ekki að skipta neinu máli. Ég er ósáttur með hvernig við lokuðum þessum leik, það vantaði meiri vilja hjá okkur til að klára þetta dæmi. Ég hef áhyggjur af því fyrir úrslitakeppnina."
Hann er spenntur fyrir einvígi gegn FH.
"Deildin er svo jöfn og það er gaman að mæta FH. Ef við mætum vel undirbúnir í þá leiki þá verður það hörkurimma. Ég er samt sem áður ósáttur við hvernig við klárum mótið, það var stígandi í þessu í síðustu umferðinni, en við áttum að vinna þennan leik. Við vorum betra liðið í leiknum, en með ótrúlegri seiglu tókst þeim að landa þessu," sagði Gunnar.
Gunnar Andrésson, þjálfari Gróttu, var vissulega óhress eftir 26:25 tap á heimavelli gegn Fram í Olís-deild karla í handbolta í kvöld.
Grótta hafnar í 8. sæti deildarinnar og mætir deildarmeisturum FH í átta liða úrslitum.
Þráinn Orri Jónsson, leikmaður Gróttu, fékk að líta rauða spjaldið í fyrri hálfleik.
Framarar þurftu að vinna leikinn til að tryggja sér sæti í 8-liða úrslitum, en Gróttumenn voru komnir þangað fyrir leikinn.
Gunnar segir það ekki hafa skipt máli.
Hann er spenntur fyrir einvígi gegn FH.